**PÁLYÁZAT SZOCIÁLIS BÉRLAKÁS IGÉNYBEVÉTELÉRE**

Pályázat célja:

A lakhatási körülmények javítása és az életkezdés megkönnyítése azon fiatal családok, többgyermekes vagy gyermekeiket egyedül nevelő – elsősorban - 35 év alatti szülők számára, akik dolgoznak, gyermekeiket óvodába, iskolába járatják és vállalják a bérleti jogviszonnyal járó feltételek teljesítését, közösségi szabályok betartását.

A bérbeadás feltételeit az Önkormányzat rendelete szabályozza[[1]](#footnote-1).

Pályázók köre:

1.) Bérleti jogra pályázhat minden olyan baksi lakos, aki a szociális bérlakás rendeletben meghatározott feltételeknek megfelel.

2.) Összehasonlítható helyzetben lévő pályázók esetén előnyben kell részesíteni azt, aki - a TÁMOP 5.3.6. komplex telep-program keretén belül egyéni fejlesztési tervvel rendelkezett, és / vagy bejelentett címe van a Mária telepen és/vagy a szegregátumban, életvitelszerű tartózkodási helyére vonatkozóan jegyzői igazolással rendelkezik

Baks Önkormányzata által meghatározott pályázati feltételek:

1. a családfenntartó lehetőleg 35 év alatti fiatal
2. a család egy vagy több gyermeket nevel, vagy a szülő egyedül neveli a gyermekeit
3. a pályázó rendszeres jövedelemmel rendelkezik
4. a pályázó nyilatkozik arról, hogy közműtartozása nincs[[2]](#footnote-2), illetve az erről szóló igazolást legkésőbb a szociális bérlakás bérleti szerződésének megkötéséig benyújtja[[3]](#footnote-3)
5. a pályázó vállalja, gyermeke óvodából/ iskolából igazolatlanul nem hiányzik, 3 évnél kisebb gyermek esetében a védőnővel folyamatos kapcsolatot tart
6. a pályázó vállalja a közösségért végzett önkéntes munkát
7. a pályázó vállalja a kialakított közösségi / lakhatási szabályok betartását
8. a pályázó egyéb, a szociális bérlakás rendeletben meghatározott bemeneti feltételnek megfelel

A pályázat elbírálásának rendje

A beérkező pályázatokat pontozással értékelik. Az értékelésben részt vesz

* a Szociális Bizottság,
* a Pénzügyi Bizottság

Értékelés

* a pontokat az értékelő táblában szereplő pontszámok összessége adja
* az értékpontokat a Baksi Falufejlesztő Nonprofit Kft összesíti és javaslatot tesz a legmagasabb pontszámot elérő jelöltek bevonására
* az előterjesztett pályázatokkal kapcsolatban a képviselőtestület jóváhagyása szükséges

|  |  |
| --- | --- |
| Értékelési szempontok | Pontszámok |
| A pályázó baksi lakos[[4]](#footnote-4) | 1 pont |
| A pályázó családfenntartó életkora 0 pont = a családfő nem 35 év alatti1 pont = a családfő 35 év alatti fiatal | 1 pont |
| Közmű – és köztartozások[[5]](#footnote-5)0 pont = a pályázónak közüzemi és/vagy köztartozása van1 pont = a pályázónak nincs sem közüzemi sem köztartozása | 1 pont |
| Rendszeres munkajövedelem a családban[[6]](#footnote-6)0 pont = a családnak nincs rendszeres munkajövedelme1 pont = a családból egy főnek rendszeres munkajövedelme van2 pont = a családból több mint egy főnek van rendszeres munkajövedelme, vagy a szülő egyedül neveli gyermekeit | 2 pont |
| A gyermekek száma a családban0 pont = nincs gyermek a családban1 pont =1 gyermek 2 pont= 2 gyermek vagy a szülő egyedül neveli a gyermekét / gyermekeit3 pont = 3 vagy több gyermek  | 3 pont |
| A családfenntartó iskolai végzettsége[[7]](#footnote-7)0 pont = a családfőnek nincs 8 általános végzettsége1 pont = a családfőnek 8 általános végzettsége van2 pont = a családfőnek szakmunkás végzettsége 3 pont = a családfőnek érettségije van | 3 pont |
| Előnyt jelent, ha a pályázó ajánlásokkal rendelkezik* védőnő ajánlása 1 pont[[8]](#footnote-8)
* óvoda ajánlása 1 pont
* iskola ajánlása 1 pont
 | 3 pont |
| Összehasonlítható helyzetben előnyt jelent, ha a pályázó 1 pont = Baks Mária telepen lakik 1 pont = rendelkezett Egyéni Fejlesztési Tervvel a komplex telep-programban | 2 pont |
| Elérhető pontszám | 16 pont |
| A Szociális Bizottság és a Pénzügyi Bizottság értékelési szempontjai* a közösségben elfoglalt hely, eddigi kapcsolat az önkormányzattal, a család előélete, a közigazgatással és rendvédelmi szervekkel vagy a közösséggel való konfliktus, a családi rendszer támogató ereje, kapcsolat a Gyerekjóléti Szolgálattal és Családsegítővel, kapcsolat a védőnővel, kapcsolat az óvodával és iskolával, várható-e a zökkenőmentes beilleszkedés a lakókörnyezetbe
 | 10 pont10 pont  |
| Elérhető pontszám | 20 pont |
| Előnyt jelent, ha a pályázó * vállalja a településért végzett rendszeres önkéntes munkát
* vállalja a közösségi lakhatási szabályok betartását
 | 2 pont |
| Elérhető legmagasabb pontszám | 38 pont |

Mérlegelés nélkül el kell utasítani a pályázót abban az esetben, ha nem baksi lakos!

A képviselőtestületnek mérlegelési joga az alábbi esetekben van:

* ha a pályázónak közműtartozása vagy köztartozása van, de a pályázó egyébként a kapcsolódó hatályos önkormányzati rendeletben foglalt feltételeknek megfelel
* ha a Pályázóval való eddigi települési tapasztalatok kedvezőek, a képviselőtestület szavazhat bizalmat a Pályázónak, így a bérleti jogviszony elnyerhető alacsony pontszám esetén is elnyerhető[[9]](#footnote-9)
* ha a Pályázóval kapcsolatos eddigi települési tapasztalatok nem kedvezőek, a pályázat akkor is elutasítható, ha minden egyéb feltételnek megfelel a Pályázó, illetve még akkor is, ha pontszámai alapján elnyerhetné a bérleti jogot[[10]](#footnote-10)

Előnyt jelent, ha a Pályázó támogatókkal rendelkezik. Az ajánlások további 1-1 pontot érnek.

* védőnő ajánlása - 3 év alatti gyermek esetén
* óvoda ajánlása – ha a család egy vagy több gyermeke óvodába jár
* iskola ajánlása – ha a család egy vagy több gyermeke általános, vagy középiskolás

A pályázat benyújtható: 2016. június 22 -től 2016. július 06, 16 00 – ig.

A pályázat benyújtható személyesen, a Polgármesteri Hivatalban.

1. A rendelet száma: 25/2005. (XII. 14.) [↑](#footnote-ref-1)
2. Kivételes esetben, minden más feltétel teljesülése esetén a képviselőtestület mérlegelési jogköre, hogy a köztartozással rendelkező pályázó jelentkezését befogadja-e. Erre csak akkor kerülhet sor, ha nincs megfelelő számú, az alapelvárásoknak maradéktalanul megfelelő pályázó a bérlakásokra. [↑](#footnote-ref-2)
3. A pályázó tudomásul veszi, hogy amennyiben állításait nem tudja igazolni, pályázata elutasításra kerül. [↑](#footnote-ref-3)
4. Amennyiben a pályázó nem baksi lakos, a pályázat automatikusan elutasításra kerül. [↑](#footnote-ref-4)
5. Az Önkormányzat elvárása a bevont családokkal kapcsolatban, hogy köztartozásuk ne legyen. Ld még lent, „kivételes eset” meghatározása [↑](#footnote-ref-5)
6. Amennyiben a pályázó képzésén vesz részt a pályázatbenyújtása idején, pályázata befogadható és 1 ponttal értékelhető. Szintén 1 ponttal értékelhető az emelt családi pótlékra jogosult szülő pályázata, amennyiben gyermekét egyedül neveli. [↑](#footnote-ref-6)
7. A pályázatban nem vehet részt olyan család, ahol a családfőnek (vagy legalább 1 főnek) nincs 8 általános végzettsége. [↑](#footnote-ref-7)
8. Amennyiben a családnak 3 év alatti gyermeke van, + pontot jelent a védőnői ajánlás a család számára [↑](#footnote-ref-8)
9. Például, ha valakinek átmenetileg nincs munkája, de bizonyos, hogy családja és a lakásbérlet fenntartásáról hosszú távon gondoskodni tud [↑](#footnote-ref-9)
10. Ez a szigorító feltétel kizárólag abban az esetben alkalmazható, ha a Pályázó igazoltan nem felel meg a közösségi együttélés alapvető szabályainak például rendszeresen bántalmazza gyermekeit, családját, vagy konfliktuskereső személyisége, a közösségi szabályoktól idegen viselkedés lehetetlenné tenné a családnak a lakóközösségbe való beilleszkedését [↑](#footnote-ref-10)